Limes

Limes (latin: limitem (nominativ limes), flertall limites, «Grense») «limit (n.)», 
Online Etymology Dictionary var forskjellige grenseanlegg som ble opprettet av Romerriket i løpet av de første tre århundrene e.Kr. I tillegg til at de ble brukt som militære overvåkningsanlegg var de også tollgrenser. Ved grenseovergangene oppsto derfor markeder.

Det latinske substantiv limes hadde en rekke ulike betydninger: en sti eller vei som begrenset marker, en grenselinje eller markør, enhver vei eller sti, og enhver kanal. Begrepet limes ble benyttet av latinske forfattere for å henvise til et marked eller befestet grense. I denne betydningen har det blitt tilpasset og utvidet av moderne historikere til henvise til Romerrikets ytre grenser så vel som grenser mellom romerske provinser. Eksempelvis er Hadrians mur i nordlige delen av romersk Britannia tidvis kalt for Limes Britannicus, og grensen for den romerske provinsen Arabia Petraea som var vendt mot den arabiske ørken ble kalt for Limes Arabicus. Formålet med sistnevnte limes var å forsvare provinsen mot barbariske stammer i ørkenen.Parker, S. Thomas (1982): «Preliminary Report on the 1980 Season of the Central 'Limes Arabicus" Project'» i: Bulletin of the American Schools of Oriental Research (247), s. 1–26. ISSN 0003-097X. JSTOR 1356476.

Limes regnes altså i dag ikke for å ha vært et begrep benyttet av romerne for den keiserlige grense, befestet eller ikke, men en moderne, anakronistisk tolkning. Begrepet ble vanlig etter 200-tallet e.Kr. da det henviste til et militært distrikt under kommando av en dux limitis.Isaac, Benjamin (1988): «The Meaning of Limes and Limitanei in Ancient Sources» i: Journal of Roman Studies, 78, s. 125–147; Isaac, Benjamin (1992): The Limits of Empire: the Roman Army in the East, revidert utg., Oxford: Oxford University Press En del forskere har foreslått at limes faktisk kan ha blitt kalt for Munimentum Traiani, i betydningen «Trajans skanse», i tolkningen av et avsnitt hos Ammianus Marcellinus angående hvor keiser Julianus hadde okkupert på nytt en befestning i 360 e.Kr. Arekolog og professor E. Schallmeyer, sitert i Schmid, A., Schmid, R., Möhn, A. (2006): Die Römer an Rhein und Main, revidert utg., Frankfurt: Societäts-Verlag

 Tyskland 
miniatyr|right|upright=2|Detaljert kart over Limes i Tyskland
Limes Germanicus er betegnelsen moderne forskere bruker om Romerrikets yttergrenser for provinsene Germania Inferior, Germania Superior og Raetia. De deles i Nedre Germanias limes og Øvre Germanias og Raetias limes. Sistnevnte  strekker seg 548 kilometer fra Rheinbrohl i Rheinland-Pfalz i sørvestlig retning til Regensburg i Bayern. Denne delen av Limes ble 15. juli 2005 oppført på UNESCOs liste over verdens kulturarv. Langs den befestede grensen var det utsiktstårn og festninger med jevne mellomrom, blant annet Kastell Osterburken.

 Storbritannia 
Hadrians mur i England var oppført på verdensarvlisten allerede i 1987. Verdensarvlisten ble i 2008 utvidet med den antoninske mur i Skottland.

Sentral- og Øst-Europa 
Raetias limes langs Donau, Noriske limes. De pannoniske limes strakte seg fra Østerrike til Serbia, Moesias limes fra Serbia til Moldavia. Daciske limes.  I 2025 ble nok en strekning, i Romania, lagt til UNESCOs liste.

 Midtøsten 
Limes Arabicus strakte seg fra Akababukten og nordover til det nordlige Syria.

 Nord-Afrika 
Her finner vi blant annet Limes Tripolitanus, Limes Numidiae og Fossatum Africae.

 Referanser 

Kategori:Antikkens Roma
Kategori:Verdensarven i Tyskland
Kategori:Latinske ord og uttrykk
Kategori:Arkeologi i Tyskland